Martin Johnsrud Sundby

**Martin Johnsrud Sundby** (født 1984) er en norsk tidligere langrennsløper som representerte Røa Idrettslag. 

Han var en dominerende løper under femmila i Holmenkollen, der han fra 2012 til 2018 var på pallen sju år på rad, med seier i 2016 og 2017.

Han vant Tour de Ski 2013/14, og ble dermed første norske vinner av herreklassen i Tour de Ski. Han vant Tour de Ski for andre gang i 2016. Han vant verdenscupen i langrenn sammenlagt i 2013/14, 2015/16 og 2016/17. Til tross for stor suksess i verdenscupen, og gode resultater i mesterskap, tok han ikke sin første individuelle gullmedalje i et mesterskap før gullmedaljen på 15&nbsp;km klassisk individuell start i VM i Seefeld i 2019.

I juli 2016 ble Sundby av Den internasjonale voldgiftsretten for sport dømt for overtredelse av dopingreglene, gjennom en feiladministrasjon av et i utgangspunktet lovlig astmapreparat. Dette førte til at han ble diskvalifisert og mistet seieren i Tour de Ski 2015 og sammenlagtseieren i verdenscupen sesongen 2014/15. Saken var blitt holdt skjult fra offentligheten frem til dette. Sundby ble dømt til to måneders utestengelse (den mildeste straff for dopingforseelser) med effekt fra juli 2016.

Sesongen 2021/22 satset han på langløp i Ski Classics som en del av Team Koteng Eidssen. Han er ekspertkommentator for Viaplays vintersportssendinger fra sesongen 2022/23. Sundby var ekspert for NRK under Ski-VM 2025. Sundby har etter karrieren vært aktiv som trener og sportslig ansvarlig i Røa IL.

## Karriere
I 2004 tok han gull i 20&nbsp;km fri teknikk i junior-NM. Han debuterte i verdenscupen i 2005. I 2007 var han med på å vinne verdenscupstafetten på Beitostølen for det norske andrelaget. Han gikk sammen med Jens Arne Svartedal, Tore Ruud Hofstad og Tor-Arne Hetland.

### 2008/2009 – Internasjonalt gjennombrudd
30. november 2008 tok Sundby sin første verdenscupseier, da han overraskende vant en tung 15&nbsp;km klassisk i Kuusamo i Finland, foran Lukáš Bauer og Sami Jauhojärvi. Han vant med tiden 37.52,5.

### 2009/2010 – OL-debut
I 2010 deltok han i sitt første OL, da han deltok i Vinter-OL 2010 i Vancouver. Han deltok i 4 x 10 km stafett i langrenn, og 15 km fristil og 30 km skiatlon. Norge tok sølv på stafetten. Han kom på 33.-plass på 15&nbsp;km, og 18.-plass på jaktstarten.

### VM i Oslo 2011
Sundby tok femteplass på 30&nbsp;km skiatlon i Ski-VM 2011. Han tok deretter tredjeplassen og bronsemedaljen på 15&nbsp;km klassisk to dager seinere. Sundby gikk første etappe på stafetten. Han tapte 22 sekunder til Russland og Sverige, men Norge vant stafetten til slutt.

### 2012/2013
Sundby vant sin andre verdenscupseier da han vant åpningsrennet 15&nbsp;km fristil i Gällivare 24. november 2012. Han ble nummer åtte sammenlagt i verdenscupen sesongen 2012/13. Under VM 2013 i Val di Fiemme tok Sundby sølv på 30 km skiatlon som var den eneste distansen han deltok i.

### 2013/2014
Sesongen 2013/14 ble Sundbys til da beste sesong, med mange sportslige oppturer og bestenoteringer. Han vant blant annet alle de tre «tourene»; «*mini-touren*» i Kuusamo, ''Tour de Ski'' og *verdenscupfinalen* i Falun. Han vant også 15&nbsp;km i Lahtis og verdenscupen sammenlagt.

### 2014/2015
Sundby vant mini-touren på Lillehammer. Sundby ble syk før Ski-VM 2015 i Falun og deltok bare på den avsluttende 50 km klassisk der han ble nummer elleve. Han vant Tour de Ski og verdenscupen sammenlagt, men ble fratatt begge triumfene som følge av brudd på WADA-reglementet.

### 2015/2016
Sundby vant 14 verdenscuprenn, derav seks etappeseire i etapperenn. Han vant Tour de Ski for andre gang i 2016. Han vant Ski Tour Canada 2016 og Verdenscupen i langrenn 2015/16 sammenlagt.

### 2016/2017
Sesongen 2016/17 vant Sundby «mini-touren» på Lillehammer og han kom på andreplass sammenlagt i Tour de Ski 2016/17, etter russeren Sergej Ustjugov.

Under Ski-VM 2017 i Lahtis kom Sundby på andreplass på 30 km skiatlon etter Sergej Ustjugov. På 15 km klassisk med intervallstart ble det også sølv, denne gang etter Iivo Niskanen. På femmila gjorde han også et helhjertet forsøk på å riste av seg forfølgerne før spurten, men nok en gang viste det seg å være for vanskelig, og selv om han ledet ut av Lahti-svingen på siste runden endte han på en femteplass. Dermed fikk han heller ikke noen individuell gullmedalje i et internasjonalt mesterskap, men han tok gull med på stafetten sammen med Didrik Tønseth, Niklas Dyrhaug og Finn-Hågen Krogh.

Han vant verdenscupen 2016/17 sammenlagt, og han vant distansecupen. Han valgte å stå over verdenscupfinalen i Canada. I stedet gikk han Birkebeinerrennet, som han vant – til tross for at han ble truffet av en snøscooter underveis.

På slutten av sesongen vant han det 44. Skarverennet, med ny løyperekord på 1.19.45,7. Han slo sveitsiske Toni Livers med et minutt og 28 sekunder.

### 2017/2018
I vinter-OL 2018 i Pyeongchang i Sør-Korea, tok Sundby tre medaljer. Først tok han sølv på 30 km skiatlon, deretter var han med på Norges lag som tok gull på stafetten. Her gikk han 2. etappe på et stafettlag bestående av Didrik Tønseth (1. etappe), Simen Hegstad Krüger (3. etappe) og Johannes Høsflot Klæbo (4. etappe). Noen dager senere tok han gull på lagsprint friteknikk sammen med Johannes Høsflot Klæbo. På den avsluttende 5-mila ble Sundby nummer 5.

### 2018/2019
I VM på ski 2019 i Seefeld i Østerrike i februar 2019, tok Sundby tre medaljer - bronse på 30&nbsp;km skiathlon og gull både på 15&nbsp;km klassisk og på herrestafetten. Gullet på 15 kilometer klassisk var første gang Sundby ble verdensmester individuelt. Her gikk han 2. etappe på stafettlaget som i tillegg besto av Emil Iversen (1. etappe), Sjur Røthe (3. etappe) og Johannes Høsflot Klæbo (4. etappe). Sundby tok også, sammen med Andrew Musgrave og Karstein Johaug jr., stafettsølv i NM på Meråker i januar 2019, og han ble nr 3 i verdencupen sammenlagt. Sundby tok sitt 16. og 17. NM-gull på henholdsvis 10 og 50&nbsp;km klassisk den 29. og 30. mars 2019 på Lygna. Seiren 30. mars var den sjette 5-mils seieren til Sundby i NM i løpet av åtte år.

### 2020/2021
Sundby ble mye plaget av en ryggskade de neste to sesongene, hvor han tok en 7.-plass under VM på ski 2021 i Oberstdorf i Tyskland, og bestemte seg etter sesongen for å ikke satse videre mot de neste olympiske leker som aktiv langrennsløper. Han har kunngjort at han vil starte i langløp fra neste sesong.

## Dopingdom og utestengelse i 2016
Sundby ble i juli 2016 utestengt i to måneder for brudd på WADAs antidopingreglement ved to anledninger: i Davos 13. desember 2014 og i Toblach 8. januar 2015. Dopingdommen var begrunnet i at han testet positivt på salbutamol ca. 35% over maksimal tillatt grense for utøver med legeerklæring/godkjenning for bruk av astmamedisinen. Målte verdier ved to dopingtester var  og  ng/ml urin, som oversteg maks tillatt salbutamolnivå for utøver ved godkjent medisinbruk på  ng/ml urin.

Dommen hadde bakgrunn i at landslagslegen hadde administrert Sundbys astmamedisin på feil måte. Sundby hadde over lengre tid benyttet den lovlige astmamedisinen Ventoline. Selv om den inneholder det dopinglistede stoffet salbutamol, har utøvere lov til å bruke det så lenge dosen ikke overstiger &nbsp;mikrogram i løpet av 24 timer. Inntak/dosering av medisin via forstøverapparat var  mikrogram/døgn, mot maks tillatt .

I tillegg til utestengelsen ble Sundby fratatt seieren i Davos 13. desember 2014 og tredjeplassen i Toblach 8. januar 2015, samt plasseringene de etterfølgende etappene i Tour de Ski, noe som resulterte i at han mistet seieren i både Tour de Ski 2015 og verdenscupen sammenlagt.

## Meritter
### Verdenscupseire

*«Mini-Touren» i Ruka i 2013 bestod av klassisk sprint, 10&nbsp;km klassisk og en avsluttende 15&nbsp;km fri med jaktstart
**Verdenscupfinalen i 2014 bestod av klassisk sprint, 30&nbsp;km skiatlon og en avsluttende 15&nbsp;km fri med jaktstart.
***«Mini-Touren» på Lillehammer i 2014 bestod av fristil-sprint, 10&nbsp;km fri og en avsluttende 15&nbsp;km klassisk med jaktstart
****«Nordic Opening Tour» bestod av klassisk sprint, 10&nbsp;km skøyting med intervallstart og 15&nbsp;km klassisk med jaktstart.

### Sammenlagtplasseringer i verdenscupen

## TV-karriere
Sesongen 2020/2021 ble dokumentert i dokumentarserien *Sundby mot verden* på NRK.

Etter ha la opp som langrennsløper har Sundby siden januar 2022 vært programleder for *[[16 ukers helvete (TV-program)|16 ukers helvete]]* på TV Norge. For programmet vant han Gullruten 2023 i klassen beste programleder – reality og livsstil. Siden april 2023 har han ledet *[[Sistemann ut (TV-program)|Sistemann ut]]* på samme kanal.

## Referanser


## Eksterne lenker
*